4)

šādi groza 4. pantu: a) ar šādu teikumu aizstāj 1. punkta a) apakšpunkta i) punkta pirmo teikumu: “NCB var piešķirt MFI, IF, FIS, AS un vērtspapīru kontu turētājiem atbrīvojumus no 3. panta 1. punktā noteiktajām pārskatu sniegšanas prasībām ar nosacījumu, ka atbrīvoto MFI, IF, FIS, AS un vērtspapīru kontu turētāju sektora vai apakšsektora atlikumu kopējā ziņojamā vērtība MFI, IF, FIS, AS un vērtspapīru kontu turētāju turējumos valsts līmenī nepārsniedz 40 %.”; b) ar šādu punktu aizstāj 1. punkta b) apakšpunkta i) punktu: “i) NCB var piešķirt MFI, IF, FIS,AS un vērtspapīru kontu turētājiem atbrīvojumus no 3. panta 1. punktā noteiktajām pārskatu sniegšanas prasībām ar nosacījumu, ka atbrīvoto MFI, IF, FIS, AS un vērtspapīru kontu turētāju sektora vai apakšsektora atlikumu kopējā ziņojamā vērtība MFI, IF, FIS, AS un vērtspapīru kontu turētāju turējumos valsts līmenī nepārsniedz 5 %;” ; c) ar šādu punktu aizstāj 2. punktu: “2. NCB var pilnībā vai daļēji atbrīvot KI no pārskatu sniegšanas prasībām ar nosacījumu, ka atbrīvoto KI atlikumu kopējā vērtība nepārsniedz 5 % no attiecīgajā euro zonas dalībvalstī turēto vērtspapīru kopējās summas; pirmajos divos gados pēc pārskatu sniegšanas saskaņā ar šo regulu sākšanās šo robežvērtību var paaugstināt līdz 15 %.” ; d) iekļauj šādu 2.a punktu: “2.a NCB var piešķirt AS šādus atbrīvojumus no 3. panta 1. punktā izklāstītajām pārskatu sniegšanas prasībām: a) NCB var piešķirt atbrīvojumus AS, pamatojoties uz AS kopējiem vērtspapīru ar ISIN kodu turējumiem, ar nosacījumu, ka atbrīvoto AS atlikumu kopējā vērtība nepārsniedz 5 % no attiecīgajā euro zonas dalībvalstī turēto vērtspapīru kopējās summas; vai b) NCB var piešķirt atbrīvojumus AS, pamatojoties uz AS kopējiem vērtspapīru ar ISIN kodu turējumiem, ar nosacījumu, ka: i) atbrīvoto AS atlikumu kopējā vērtība nepārsniedz 20 % no attiecīgajā euro zonas dalībvalstī turēto vērtspapīru kopējās summas; ii) dati, kurus AS sniedz tieši saskaņā ar 3. panta 1. punktu, un dati, kurus sniedz vērtspapīru kontu turētāji attiecībā uz AS turējumiem, par kuriem nepastāv pienākumus tieši sniegt pārskatus, kopā vērtspapīru līmenī aptver vairāk par 95 % no AS kopējiem vērtspapīru ar ISIN kodu turējumiem katrā euro zonas dalībvalstī.” ; e) ar šādu tekstu aizstāj 3. un 4. punktu: “3. NCB var piešķirt atbrīvojumus no 3. panta 1. punktā izklāstītajām pārskatu sniegšanas prasībām visiem NTF ar nosacījumu, ka to kopējie vērtspapīru ar ISIN kodu turējumi veido mazāk par 2 % no euro zonas NTF turētajiem vērtspapīriem. 4. NCB var piešķirt atbrīvojumus no 3. panta 1. punktā izklāstītajām pārskatu sniegšanas prasībām visām FIS ar nosacījumu, ka to kopējie vērtspapīru ar ISIN kodu turējumi veido mazāk par 2 % no euro zonas FIS turētajiem vērtspapīriem.” ; f) šādu c) apakšpunktu pievieno 5. punktā: “c) NCB var pilnībā vai daļēji atbrīvot vērtspapīru kontu turētājus no 3. panta 2.a punktā noteiktajām pārskatu sniegšanas prasībām ar nosacījumu, ka dati, kurus AS tieši sniedz saskaņā ar 3. panta 1. punktu, un dati, kurus sniedz vērtspapīru kontu turētāji attiecībā uz AS turējumiem, par kuriem nepastāv pienākumus tieši sniegt pārskatus, kopā vērtspapīru līmenī aptver vairāk par 95 % no AS kopējiem vērtspapīru ar ISIN kodu turējumiem katrā euro zonas dalībvalstī.” ; g) iekļauj šādu 6.a punktu: “6.a NCB var piešķirt pārskatu sniedzēju grupu galvenajām iestādēm atbrīvojumus no 3. panta 8. punktā izklāstītajām pārskatu sniegšanas prasībām, ja NCB spēj iegūt pārskatu sniedzēju grupu galvenajām iestādēm pieprasītos datus no citiem avotiem.” ; h) ar šādu punktu aizstāj 7. punktu: “7. NCB var piešķirt atbrīvojumus no šīs regulas pārskatu sniegšanas prasībām, ja faktiskie pārskatu sniedzēji šos datus sniedz saskaņā ar (EK) Nr. 25/2009 (ECB/2008/32), Regulu (EK) Nr. 958/2007 (ECB/2007/8), Regulu (EK) Nr. 24/2009 (ECB/2008/30) vai Regulu (ES) Nr. 1374/2014 (ECB/2014/50) vai tad, ja NCB šos datus var iegūt citā veidā, ievērojot III pielikumā norādītos obligātos statistikas standartus.” ;